JohanHeinsen/ENO huggingface dataset:
Viborger Samler, 1835-08-23
Efter Begjæring af Vedkommende, bliver Tirsdagen den 22de September førstk. Kl. 10 Formiddag, paa Raadhuset her i Byen, foretaget offentlig Auction over endeel Effecter, som have været afbenyttede ved Veddekjørslerne uden for Viborg, og deriblandt 4 lette holsteenske Vogne, hver forsynet med 1 Agestoel, 4 Officiers=Telte et Pendul-, Minut- og Secund=Uhr, nogle Seil circa 30 Alen lange, for den største Deel bestaaende af Seildug og formeentlig tjenlige til Rapsseil, samt endeel Bænke og endeel Træfang m.v.; hvilket herved bekjendtgjøres til Efterretning for Lysthavende. De som maatte ønske at tage de ovennævnte Effecter i Øiesyn for Auctionsdagen, ville behage derom at henvende dem til Hr. Major, Ridder og Dannebrogsmand v. Undall. Viborg den 20de August 1835. F. D. Vett.
Viborger Samler, 1835-08-23
Førstkommende Torsdag den 27de denne Maaned, om Formiddagen Kl. 9 Slet, og følgende Dag, om fornødiges, bliver paa Viborg Raadhuus, efter vedkommende Udlægshavers Forlangende ved offentlig Auction bortsolgt en stor Deel Manufactur- og andre Vare, efter de Conditioner, som paa Auctionsstedet bekiendtgjøres. Til Liebhavernes Efterretning meddeles: at paa AvisExpeditionerne i Randers og Aarhuus samt paa Post-Comptoirerne i Nyekjøbing, Thisted, Holstebroe og Skive, ere til Eftersyn indlagt Fortegnelse over de Vare, som tilsigtes solgte. Viborg den 11te August 1835. F. D. Vett.
Viborger Samler, 1835-08-23
Da ingen af de ved Auctionen den 11te Mai d. A. over Hovedgaarden Skaarupgaard med Underliggende, tilhørende den Kongelige Kasse, gjorte Bud, ere fundne antagelige, saa bliver disse Eiendomme, saaledes som de forhen i denne Tidende No. 33, 37 og 53 findes beskrevne, ifølge tagen Bestemmelse, atter opraabt til Bortsalg ved en nye Auction som afholdes paa Skaarupgaard Fredagen den 25de September næstkommende, Formiddag Kl. 10.
Viborger Samler, 1835-08-23
Fremdeles bemærkes: at nærværende Auction er foranlediget ved underbaanden skeete Overbud, og at Approbation paa det høieste Bud ved Auctionen, naar den betingede Sikkerhed efter Auctionsconditionerne derfor er stillet, strax vil blive meddeelt paa Auctionsstedet, saafremt den Kjøbesum er opnaaet, som er bestemt i et Godsinspecteur, Justitsraad Bindesbøll tilstillet, med Statsgjældsdirectionens Segl forsynet, Brev, der først bliver at aabne naar Hammerslaget ved Auctionen er givet paa det høieste Bud. Auctionsconditionerne til Salget paa bemeldte Eiendomme, som deels separeret og deels samlede ville blive opraabte, er forinden Auctionen til Eftersyn i jydske og lollandske Landvæsens Contoir i Kjøbenhavn, hos Justitsraad og Godsinspecteur Bindesbøll paa Edelsborg pr. Skanderborg og hos Forvalteren paa Baggesvognsom tillige foreviser Eiendommene og Jordebogen over samme.
Viborger Samler, 1835-08-23
Forpagtnings=Auction. Jfølge det kongelige Rentekammers Ordre, og efter Overeenskomst med vedkommende Herredsfoged, bliver den her ved Kokkedahl indeværende Sommer af Nyt opbyggede hollandske Veirmølle opraabt til Bortforpagtning for flere Aar, ved en eneste Auction, som afholdes her paa Kokkedahl Hovedgaard i Hjørring Amt Mandagen den 21de September næstkommende om Formiddagen Kl. 11. Med Møllen, der har 2de Maleqværne og 1 Pilleqværn, følger foruden Beboelses-Leilighed til en Familie uden for Bondestanden, endvidere et Agerareal af 14 til 16 Tdr. Land geometrisk Maal, Hovedgaardsjorder, foruden Engslet til 3 Læs Høe, og Jldebrændsel af Tørv og Lyng. Møllen, der er fordeelagtig beliggende for Udskibning, har ikkun 1 Fdkr. ufri Mølleskyldshartkorn, og af Ager jorderne svares ingen Skatter eller andre offentlige Afgivter. Eiendommen, som kan tiltrædes anstundende 1ste Novbr., forevises forinden af Undertegnede. – Conditionerne, hvorefter Møllen med Tilliggende agtes bortforpagtet, bekjendtgjøres ved Auctionen, og ligger desuden 8 Dage førend Auctionen til Eftersyn paa den Kongelige Godsinspecteur, Hr. Justitsraad Bindesbølls Contoir paa Edelsborg pr. Standerborg, samt her hos Undertegnede. Kokkedahl pr. Aalborg, den 20de August 1835. v. Stöcken.
Viborger Samler, 1835-08-25
63de Aargang. 1835. No. 106. Kongelig allernaadigst alene privilegerede Viborger. Samler. Forsendes med Brevposten i Danmark og Hertugdømmene. Tirsdagen den 25de August. Redigeret af E. Nerenst, trykt og forlagt af N. P. Dons.
Viborger Samler, 1835-08-25
Udenlandske Efterretninger. Storbritannien og Jrland. Den 14de og 15de Aug. fortsatte Lorderne i Overhuset i Committeen Discussionerne over Municipal-Reform-Billen og det endnu stedse med lige slette Udsigter for Ministrene og Nationen. Et Amendment af Lord Lyndhurst til den 15de Art., at en vis Formue skulde udfordres, for at være valgdygtig til Medlem af Municipalraadet, blev den 14de efter en lang heftig Debatte dreven igjennem af Toryoppositionen med 120 Stemmer mod 39. Ligeledes antoges den 15de igjen en Række af Amendments af Lord Lyndhurst, og denne yttrede det Haab, til den 17de at være færdig med Discussionen over samtlige Artikler. Derpaa vil billen efter al Sandsynlighed nødvendigen atter gaae tilbage til Underhuset, der imidlertid neppe vil finde sig i de af Overhuset foretagne Lemlæstelser af denne liberale Forholdsregel. Det Spørgsmaal, hvad Regjeringen agter at gjøre ved denne Conflict, mellem begge Huse, skal have været Gienstand for en Forhandling i et Cabinetsraad, der den 15de desaarsag var forsamlet. Ministrene skulle, støttede paa Underhuset og Nationen, have besluttet, ikke at opgive billen. – Den 14de meddeelte Lord J. Russell Underhuset Kongens Svar paa den ham overgivne Adresse, angaaende Orangistlogerne i Hæren og Hertugen af Cumberlands Deeltagelse i disse. Kongen bevidner deri Adressens Modtagelse, med Tilføiende, at Hs. Majestæt vil tage Sagen i Overveielse, og at hans troe Medlemmer af Underhuset kunne være overbeviste om, at hans Regjering vil anvende alle til dens Disposition staaende Midler, for at forebygge slige Foreninger i Armeen. Budskabet modtoges af Underhuset med lydeligt bifald. – Paa en stor Fælled ved Dublin blev nylig en Dukke, der skulde forestille en anglicansk Geistlig opbrændt med mange Ceremonier af en 2000 Mand stærk Folkehob. Dette i Nærheden af Hovedstaden givne Exempel har fundet Efterligning i flere Egne af Jrland.
Viborger Samler, 1835-08-25
Frankrig. Lovforslaget mod de Eedsvorne har dog i det Mindste ikke ladet sig sætte saa tilfærdigt, og for en Deel saa ganske uden Debatte, igjennem, som det har været Tilfældet med Assiseloven. De mod dette Forslag holdte Foredrag af Dhrr. Hennequin, Jsambert, Arago og Nicod have i det Mindste bevirket en Udsættelse til næste Møde. Men endskjøndt man hidtil kun har hørt egentlige veludtænkte Foredrag mod og ikke for Lovforslaget, saa kan derdog ingen Tvivl være om, at det jo vil blive fat igjennem. Pluraliteten af de absolut ministerielle Deputerede er altfor stor, og deres Beslutning altfor afgjort, til at der i mindste Maade skulde tages Hensyn paa de allervigtigste mod Regjeringens Forslag fremførte Grunde. – Angaaende Hr. Sauzets forestaaende Beretning over Loven mod Pressen har man endnu intet Nærmere erfaret. "Betænk vel skal en uafhængig Deputeret have sagt til Hr. Sauzet at man vil kalde denne Lov, saalænge den er til, Sauzets Love. - Ogsaa med Hensyn til Undersøgelsen af Attentatet af 28de Juli haves intet andet Nyt, end at der hist og her forefalde Arresteringer, og at Journal de Paris erklærer, at en nylig arresteret Journalist, Hr. de Gouve de Runcques er hæftet formedelst Mistanke om Deeltagelse i Attentatet. – Censuren over Carricaturer overholdes iøvrigt allerede nu strængt, uagtet den didhørende Lov ikke engang endnu er kommen under Discussion. Hr. Thiers lod saaledes den 14de Journalen ". Canricature" confiskere, endskjøndt den i Journalen værende Tegning ikke persiflerede Kongen, men kun -Hr. Thiers selv. – Den franske Division, med 2500 Mand af Fremmedlegionen ombord, er den 1ste Aug. afseilet fra Algier til Palma. General Trezel, derhar forlangt sin Afsked, befinder sig i Lazarettet i Marseille.
Viborger Samler, 1835-08-25
Jndenlandske Efterretninger. Kjøbenhavns Børs-Cours, den 21de August. Hamborg 2 M. – a vista 205 1/2. Species 205 1/2. - Specier solgtes til 12 Mk. 5 1/2 s. Obligationer (uden Renter) 94 a 91 1/2. Nationalbank-Obligationer (af Laanet den 4de Febr. 1820. 102 1/2 Rbd. r. S. eller 105 1/4 Rbd. Sedler pr. 100 Rbd. r. S. Disconto 4 pCent.
Viborger Samler, 1835-08-25
Kjøbenhavn, den 21de August. Jfølge Efterretninger fra Kjøge er Hs. Excell. Geheimeconferentsraad Grev Werner Jasper Andreas v. Moltke død sammesteds i Løverdags, 80 Aar gammel. Han var i mange Aar Stiftamtmand over Ribe Stift, og blev derfra forflyttet til Sjælland; siden blev han Overpræsident i Kjøbenhavn, fra hvilket Embede han formedelst Alder og Svagelighed søgte Entledigelse i Begyndelsen af forrige Aar, i hvilken Anledning Hs. Majestæt ophøiede ham i den danske Lehnsgrevestand. (Kbhp.)Med det nys udkomne 6te Binds 2det Stykke af Haandbog i den danske og norske Lovkyndighed tager Conferentsraad Ørsted Afsked med sine Læsere.
Viborger Samler, 1835-08-25
Som af Adresseavisen erfares, agte baade Rappo og Familien Niemeczer nu at opbyde Alt, for at sætte sig fast i det danske Publicums Gunst, da deres Afreise herfra er nær forhaanden - eftersom de have erholdt "Jndbydelse til den store Leir ved Kalisch."
Viborger Samler, 1835-08-25
En Borgermand heraf Staden, Brændeviinsbrænder N. Thomsen i Slippen, har d. 18de ds. om Formiddagen løst den høist vanskelige Opgave, svømmende imod Strøm og Vind, at tilbagelægge den omtr. en Miil lange Strækning fra Kongens Enghave til den saakaldte røde Pæl udenfor Bommen. Han brugte dertil omtr. 3 Timer og vandt en i den Anledning udsat Præmie, efter Forlydende af 200 Rbd. Mange Baade med Tilskuere fulgte ham paa Veien, ligesom ogsaa en talrig Mængde af Tilskuere havde samlet sig paa Land, isærdeleshed da han passerede Knippelsbro, og paa Toldboden. Den udmærkede Svømmer er en Mand paa omtr. 50 Aar, høi og corpulent og i det Hele meget svært bygget. Den lange Svømmetour kostede ham ingen synlig Anstrængelse og han underholdt sig paa Veien ved at tale med de i Baadenne værende Tilskuere. Hvis han ei havde havt Strømmen imod sig, skulde den Opgave, han havde paataget sig, have været: at svømme fra Kongens Enghave til Trekroner, altsaa endnu en Fjerdingvei længere. (Kbhp.) Schleswig. Ogsaa en Landsmand af os, en Schleswiger ved Navn Benetter, der var Grenadeer ved Nationalgarden i Paris, blev dræbt ved Helvedmaskinen den 28de Juli. Efter at han i flere Aar havde arbeidet i Paris som Maler, var han i orrige Sommer her i Besøg. Han var siden bleven fransk Borger, havde bosat sig i Paris, og vilde nu om kort Tid giftet sig med en Schleswigerinde; thi ved Flid og Duelighed fandt han sit gode Udkomme. Hans Brud var i Begreb med at reise herfra, for at møde ham paa Veien til Paris, da det sørgelige Budskab indtraf om hans Død. For ham som Protestant var der foranstaltet en særegen Sørgefest.
Viborger Samler, 1835-08-25
J en Artikel, som findes indført i "Jtzehoer Wochenblatte, udtales et Ønske, som sikkert deeles af Mange, at Stændernes Opmærksomhed nemlig ogsaa maatte blive henvendt paa Pensionsvæsenet heri Landet og in Specie paa de altfor store Pensioner, som foren Deel ere tildeelte Personer, der – naturligviis ogsaa med vedbørligt Hensyn til deres større eller mindre Værdighed dertil ikke kunne antages at trænge til dem. Man erkjender, siger Forf., "det som en Velgierning, at Hs. Majestæt Kongen allernaadigst har givet Landet Provindsialstænder; man venter megen Lykke og Velsignelse af de frit valgte Deputerede og Repræsentanter, maatte intet Jndivids Haab vorde gjort til Skamme, Kun ere de forskjellige Jndvaaneres Ønsker noget forskjellige, og hvad der vil være og blive Mangen til Held og Gavn, tør maaskee bringe en Anden momentan Skade. Der gives imidlertid eet Punct, ved hvilket Enhver er interesseret – jeg mener ikke Fattigvæsenet, hvor trykkende dette end er, heller ikke Tolden, hvor meget den end falder til Byrde; men jeg mener Pensionskassen og dem der nyde Pensioner af samme. Jkke som at Landet skulde finde det trykkende, at der i det Hele uddeeles Pensioner, ikke, som om det var Landets Ønske, at den i tro Tjeneste ældede og udygtig blevne Embedsmand ei skulde erholde Understøttelse, ikke som om om Nogensomhelst ei skulde finde det meget billigt, at der naadigen blev sørget for en saadan Embedsmands Enke og efterladte Børn - hvo der ikke finder dette roesværdigt fortjener overhovedet ei at høres. Men er det ogsaa et uretfærdigt Ønske, naar man haaber, at Stænderne ville gjøre Hs. Majestæt opmærksom paa de altfor store Pensioner, Fortjener den Bøn er at høres, naar man andrager paa, at den notorisk Rige ikke skal gives Understøttelse af Pensionskassen, Det er dog virkelig haardt for den troe Arbeider at see, at, medens han Dag og Nat i sit Ansigts Sved lader det sig falde suurt, for blot rigtig at kunne betale sine Afgifter, en Anden lader sig det falde suurt, blot at faae sat overstyr, hvad der udbetales ham af Statens Kasse. Det maa dog vel koste Hjertet mangt et Suk, naar En pantes ud for Skatterestancer og jages ud fra Huus og Gaard, og denne seer en Anden daglig leve herlig og i Gammen, klæde sig i Silke og Purpur, og det med de Penge, hvortil ogsaa han har maattet bidrage sin Skjerv, Maatte dette dog blive anderledes, Maatte Hs. Majestæt dog behage at vænne visse Pensionister til Sparsommelighed! Maatte dette Punct dog blive Gjenstand for alvorlig Raadslagning og Omtale! Det vilde være af stor Nytte for Landet og er derfor ogsaa en Gjenstand, om hvilken man taler meest i Landet." (Kbhp.) Sognepræst til Hillerslev i Aalborg Stift, J. V. Steenstrup er kaldet til Præst for Skelund og Visborg Menigheder i Viborg Stift.
Viborger Samler, 1835-08-25
Ved Rescript af 14de August til Amtmanden over Randers Amt er det bevilget, at de aarlige Markeder i Grenaae med Kram og Haandværksvarer herefter maa afholdes hver Gang i to Dage, istedetfor, som hidtil, i een Dag. Dhrr. Berg, Jensen, Krogsgaard, Hennings og Bruun bekjendtgjør i Randers Avis en Skjændselfærd, som er foregaaet paa Randers Mark, i den Deel som kaldes Veirmøllefaldene, Natten imellem den 4de og 5te August, idet 10 Heste og Hopper, som der tøiredes, ere blevne afskaarne Halerne.
Viborger Samler, 1835-08-25
Ledige Embeder. Vilslev og Hunderup Sognekald i Ribe Stift, 350 Rdlr. - Krummerup og Fuglebjerg Sognekald i Sjælland, 300 Rdlr. - Ordineret Catechet- og første Lærer Embedet ved Borgerskolen i Nykjøbing paa Falster. Løn 300 Rbd. Sølv, fri Bolig og 6 Favne Brænde, hvoraf dog 3 Skolestuer besørges opvarmede; desuden Høitidsoffer af Menigheden. - Consumtions-Jnspecteur-Embedet i Ribe.
Viborger Samler, 1835-08-25
Befordringer og Afgang. Under det danske Cancellie: Den 12te August er Cand. juris C. B. Schwartzkorff beskikket til Copiist i Lands-Over- samt Hof- og Stadsrettens Justitscontoir, Cand. juris og Prøveprocurator J. A. Stakemann paa St. Thomas, til Procurator ved den Vestindiske Landsoverret og samtlige Underretter paa de Vestindiske Øer.
Viborger Samler, 1835-08-25
Under General-Toldkammer- og Commerce-Collegiet: Den 15de August er Fuldmægtig under Collegiet A. C. Schumacher udnævnt til virkelig Kammerassessor.
Viborger Samler, 1835-08-25
Reisende. Fra Aarhuus til Callundborg: Consul Lewis, Kjøbmand J. Philipsen, Dyrlæge Eitsen, Pottehandler Habenicht, Pastor Gude med Frue, Frøkenerne F. og B. Boeck, Mad. Fog med Barn, Kjøbmand S. Møller, Provisor Høygaard, Student Nissen, Enkemadame Hein, Student Lassen, Skolediscipel Muhlenstedt. Fra Callundborg til Aarhuus. Fabriqveur Holch, Hr. L. Klingberg, Proveprokurator Colding, Jfr. Schlichtkrull, Landsoverretsprocurator Schmidt med Familie, Hr. Møller med Familie, Forvalter Poulsen, Qvæghandlerne Brasch og A. Hviid.
Viborger Samler, 1835-08-25
AVERTISSEMENTS. Da jeg haver bosat mig heri Byen som Skomagermester, anbefaler jeg mig til de ærede Kunder, som ville forunde mig deres Arbeide. – Pænt Arbeide og reel Behandling skal stedse være mit Formaal. – Min Bopæl er i Vestergaden, hos Hattemagermester P. Thøgersen. N. J. Borup.
Viborger Samler, 1835-08-25
Et i St. Mogensgade i Viborg beliggende Sted, bestaaende af 10 Fag Huus til Gaden, indrettet til Beboelse og 3de Huse til Gaarden, bestaaende af 19 Fag, samt Have og Gaardsplads, er underhaanden at faae tilkjøbs paa billige Conditioner. Liebhavere ville behage at henvende sig til Hr. Cancellieraad Postmester Hansen, som giver nærmere Oplysning og tillige afslutter Handel.
Viborger Samler, 1835-08-25
Paa Oplaget af Bornholmske Sandsteen i Aalborg, staaer færdig til Salg følgende tilhugne og afslebne Steen: Monumenter. Dobbelte og enkelte Liigsteen. Kors af Marmor og Sandsteen.
Viborger Samler, 1835-08-25
Hrr. Kjøbmand Worre i Viborg har godhedsfuld paataget sig at udføre Commissioner, og hos ham er tillige henlagt Tegninger paa endeel af det færdigstaaende Arbeide samt Prisen paa samme. Aalborg den 1ste August 1835. Thomas Kjergaard, Steenhugger.
Viborger Samler, 1835-08-25
J disse Dage har forladt Pressen.
Viborger Samler, 1835-08-25
Nyeste Dyrlægebog, fornemmelig med vigtigst Hensyn til Hestens Sygdomme, som og Særkjender og Behandling af forekommende Sygdomme hos Oxen, Faaret og Svinet, m. m. Udarbeidet efter de nyere theoretiske og practiske Grundsætninger, af J. Dahl, eraminet Dyrlæge. Udgivet af Boghandler And. K. Kjeldsen i Randers. Denne for Landmanden saa almeennyttige Bog (14 Ark Octav) faaes hos Boghandler Kabell i Viborg, hos Udgiveren og i de fleste andre danske Boghandlinger, for 8 Mk. Maaskee den kunde udbredes mere end almindelig ved Bye- og Sogneforeninger af flere Mænd om en Bog Almanakker for 1836 faaes heftede for 9 Rbd. pr. 100de hos Boghandler Kabell i Viborg.
Viborger Samler, 1835-08-25
Efter Begjering af Hr. Procurator Thordsen bliver Onsdagen den 2den September førstkommende om Formiddagen Kl. 10 foretaget Auction i Pakhuuset ved Steenberg Strand, (3 Miil vesten Thisted) over omtrent 50 Fade havarerede hvide dækkede Sukkere og endeel lyst Dito; som er endeel af Ladningen af den for bemeldte Strand, den 8de Dennes, indstrandede Galease Aglaja kaldet, ført af Capitain J. H. Evers, hjemmehørende i Rostock. – Lysthavende indbydes. Thisted, den 22de August 1835. Lützhøft, Auctionsdirecteur.
Viborger Samler, 1835-08-25
Chocolade, udarbeidet ved Dampkraft af Dhrr. P. Chr. Deichmann & Compagnies Fabrik i Kjøbenhavn, er at bekomme af forskjellige Slags til Fabrikpriser hos Lauriz Damgaard i Skive.
Viborger Samler, 1835-08-25
Jfølge Kongelig allernaadigst Bevilling af 16de forrige Maaned, som er læst i den Kongelige Landsoverret i Viborg og i Skive Byetingsret, indkaldes herved, sub poena præclusi et perpetui silentii, med Aar og Dags Varsel, Alle og Enhver, som maatte formene sig at have noget at fordre i afgangne Kjøbmand Otto Braen Jægers og efterlevende Enkes fælleds Boe i Skive, med deres Paastand at fremkomme, og deres havende Krav, inden forbemeldte Tids Forløb, for mig, som Skifteforvalter i Boet at anmelde og beviisliggjøre. Bye og Herreds-Contoiret i Skive den 15de August Rosenstand.
Viborger Samler, 1835-08-25
Ved Proclama, som Dags Dato er læst inden Viborg Byetingsret og snarest mueligt vil vorde læst inden den kongelige Landsoverret i Viborg, ere Alle og Enhver, som maatte formene sig at have noget Krav i afgangne Over og Underrets Procurator Niels Lykke af Afbygger gaarden Engelsborg paa Viborg Mark og ligeledes afdøde Hustrue Ellen Marie Lykke født Gjørup, derefter Mandens Død hensad i uskiftet Boe efter allernaadigst Bevilling, deres fælleds Boe indkaldte med 12 Ugers Varsel til, inden Varselstidens Udløb, at anmelde og beviisliggjøre deres havende Fordringer paa Boet, for undertegnede Skifteforvalter; ligeledes ere Boets Debitorer indkaldte til at afgjøre deres Skyld til Boet; hvilket herved endvidere bekiendtgjøres. Viborg Byefoged-Contoir, den 12te August 1835. F. D. Vett.
Viborger Samler, 1835-08-25
Ved Proclama af Dags Dato, som vil vorde læst i vedkommende Over- og Underret, ere Creditorerne i afgangne Selveierhuusmand i Staun, Farstrup Sogn, Peder Jensen Sundrups og forhen afdøde Kones Anna Pedersdatters Fælledsboe, indkaldte med 12 Ugers Varsel til for undertegnede Skifteforvalter at anmelde og legitimere deres Fordringer; hvilket herved endvidere bekjendtgjøres. Aars-Sleth-Herreders samt Løgstøer Birks Contoir i Løgstøer, den 10de August 1835. Müller.
Viborger Samler, 1835-08-25
Uagtet der, under 26de Febr. 1834, er udstædt Proclama, hvorved Arvingerne efter afdøde Madame Frisenberg og Mand Pastor Frisenberg af Bridsted Præstegaard i Fiends Herred, Viborg Amt, ere indkaldte for at legitimere deres Arveret, have dog nogle af Madame Frisenbergs Arvinger endnu ikke meldt sig, og meget Faa under Skiftebehandlingen, tilveiebragt Legitimation for deres Arveret.
Viborger Samler, 1835-08-25
J Anledning heraf har jeg berammet en Skiftesamling i de Afdødes Bo, at afholdes her paa Contoiret, Onsdagen den 16de Septbr. førstkommende Kl. 10 Formiddag, hvorved samtlige de Afdødes Arvinger, i Henhold til det i Boet passerede Proclama, opfordres til at møde eller lade møde med behørige Beviisligheder for deres Arveret, forsaavidt Landsoverretsprocurator Nyboe, som befuldmægtiget til at paasee de fraværende Arvingers Tarv og andre af Arvingerne Befuldmægtigede, ei allerede have mødt og produceret saadan Legitimation. Fiends-Nørlyng Herreders Contoir i Viborg, den 28de Juli 1835. F. v. Bülow.
Viborger Samler, 1835-08-28
1835. No. 107. 63de Aargang. alene privilegerede Kongelig allernaadigst Samler. Viborger Danmark og Hertugdømmene. Forsendes med Brevposten i 28de August. Fredagen den Redigeret af E. Nerenst, trykt og forlagt af A. P. Dons.
Viborger Samler, 1835-08-28
Udenlandske Efterretninger. Den 13de Aug. har Keiser Nicolaus med Gemalinde indskibet sig til Danzig.
Viborger Samler, 1835-08-28
Den nylig meddeelte Efterretning om en Sammensværgelse mod Keiser Nicolaus's Liv kunde siger Allg. Zeit. – see ud som en Mystification, da der hersker den største Taushed om denne Sag. Jmidlertid forsikkres der gjentagende fra troværdige Kilder, at Factum kun er altfor vist, men at man af let begribelige Grunde ikke vil gjøre unyttig Allarm. De grebne Forholdsregler skulle i Øvrigt være af den Beskaffenhed, at Udførelsen af et saadant Attentat nu er gjort umulig.
Viborger Samler, 1835-08-28
Man paastaaer med Vished, at der i Toplitz træffes alvorlige Jndledninger til den definitive Afgjørelse af det belgisk-hollandske Spørgsmaal. Muligt, at der ved den forestaaende Monarch-Congres vil skee Noget med Hensyn til dette politiske Spørgsmaal, og at man denne Gang ved Kalisch og Toplitz i det Mindste vil noget Alvorligt. Men latterlig seer den Paastand ud, at Kongen af Nederlandene har, af Mistro til sit Folks Troskab, selv trængt paa Afgjørelsen af det ovenomtalte Stridsspørgsmaal. Uden at tale om, at Holland allerede har givet mange overtydende Beviser paa, at det med oprigtig Troskab og Kjærlighed hænger ved sin Fyrste, maa man bemærke, at intet Folk bær større Afsky for indre og ydre Uroligheder, end Hollænderne. Næsten enhver Bemidlet i Holland har anlagt den største Deel af sin Formue i Statspapirer, og ved Befordringen af Uroligheder vilde han befordre sin egen Ulykke, hvad man allermindst bor tiltroe den speculerende Hollænder. Tilfældet i Amsterdam var af forbigaaende Natur, ogsaa var det meget tidligere bestemt, at det belgisk hollandske Spørgsmaal skulde komme under Ventilation i Toplitz, og man kan altsaa ikke formode, at Kong Wilhelm af Nederlandene ved hiin Tildragelse i Amsterdam skulde have faaet alvorlig Frygt for sit Lands fremtidige Rolighed, og derfor ønske en Tilendebringelse af Landets provisoriske Tilstand.
Viborger Samler, 1835-08-28
Den carlistiske Junta i Navarra har, for at forskaffe sig Fonds, seet sig nødsaget til at aabne et tvungent Laan J Berlin er udstædt en Forordning til Opretholdelsen af den offentlige Orden og den skyldige Agtelse mod Loven.
Viborger Samler, 1835-08-28
Man siger, at Dr. Wirth, der den 16de Febr. 1836 vil have overstaaet sin Straf i Tugthuset i Kalserslantern, skal bringes til Passau, for der at udholde en tidligere in contumacium imod ham fældet Dom.